Upravni odbor Agencije za licenciranje stečajnih upravnika objavlјuje

JAVNI KONKURS

ZA IMENOVANЈE DIREKTORA

AGENCIJE ZA LICENCIRANЈE STEČAJNIH UPRAVNIKA

Agencija za licenciranje stečajnih upravnika osnovana je Zakonom o Agenciji za licenciranje stečajnih upravnika („Službeni glasnik RS”, br. 84/04, 104/09 i 89/15) i počela je sa radom 24. februara 2005. godine. Istim zakonom propisani su poslovi Agencije, kao i nadležnosti direktora Agencije.

Kandidat za direktora Agencije za licenciranje stečajnih upravnika mora da ispunjava uslove iz člana 22, a u vezi sa članom 16. Zakona o javnim agencijama, i to:

* da je državlјanin Republike Srbije;
* da ima stečeno visoko obrazovanje u obimu od najmanje 240 ESPB, po propisu koji uređuje visoko obrazovanje, počev od 10. septembra 2005. godine, odnosno na studijama u trajanju od najmanje četiri godine, po propisu koji je uređivao visoko obrazovanje do 10. septembra 2005. godine;
* da ima najmanje devet godina radnog iskustva na poslovima iz oblasti rada Agencije za licenciranje stečajnih upravnika;
* da nije osuđivan na kaznu zatvora od najmanje šest meseci;
* da protiv kandidata nije pokrenut krivični postupak, niti da je pokrenuta istraga za krivična dela koja se gone po službenoj dužnosti;
* da mu nije prestao radni odnos zbog teže povrede dužnosti iz radnog odnosa;
* da imenovanje ne bi izazvalo sukob javnog i privatnog interesa;
* da nije član organa političke stranke.

Kao dokaz o ispunjavanju uslova iz ovog konkursa kandidat je obavezan da uz prijavu podnese:

* original ili overenu fotokopiju uverenja o državlјanstvu (ne starije od šest meseci) ili izjavu kojom se kandidat opredelјuje da Agencija za licenciranje stečajnih upravnika pribavi podatke o kojima se vodi službena evidencija;
* original ili overenu fotokopiju diplome ili uverenja o stečenom visokom obrazovanju;
* dokument o vrsti i dužini radnog iskustva do podnošenja prijave na konkurs (ugovor o radu, ugovor o angažovanju van radnog odnosa, potvrda o radnom iskustvu ili drugi dokument kojim se dokazuje radno iskustvo);
* uverenje nadležnog organa da kandidat nije osuđivan na kaznu zatvora od najmanje 6 meseci (ne starije od šest meseci) ili izjavu kojom se kandidat opredelјuje da Agencija za licenciranje stečajnih upravnika pribavi podatke iz kaznene evidencije;
* uverenje nadležnog organa da protiv kandidata nije pokrenut krivični postupak, niti da je pokrenuta istraga za krivična dela koja se gone po službenoj dužnosti (ne starije od šest meseci);
* potvrdu da kandidatu nije prestao radni odnos zbog teže povrede dužnosti iz radnog odnosa;
* izjavu kandidata da imenovanje ne bi izazvalo sukob javnog i privatnog interesa;
* izjavu kandidata da nije član organa političke stranke;
* biografiju koja sadrži obavezne podatke: ime i prezime kandidata, kontakt telefon, podatke o obrazovanju, podatke o vrsti i dužini radnog iskustva sa kratkim opisom poslova na kojima je kandidat radio do podnošenja prijave na konkurs i odgovornosti na tim poslovima, kao i podatke o stručnom usavršavanju i drugim stečenim znanjima i veštinama;
* original ili overenu fotokopiju izvoda iz matične knjige rođenih ili izjavu kojom se kandidat opredelјuje da Agencija za licenciranje stečajnih upravnika pribavi podatke o kojima se vodi službena evidencija.

***Rok za podnošenje prijava je 15 dana od dana oglašavanja javnog konkursa u „Službenom glasniku Republike Srbije“.***

***Prijave sa naznakom „za konkurs – ne otvarati“ se podnose na adresu: Agencija za licenciranje stečajnih upravnika – Upravni odbor, Terazije 23/VI, Beograd.***

Kontakt osoba za informacije o javnom konkursu je Ana Tisovski Tarajić, telefon 011/7156-114.

Neblagovremene, nedopupštene, nerazumlјive ili nepotpune prijave neće se razmatrati.

Upravni odbor Agencije za licenciranje stečajnih upravnika u roku od 10 dana od dana isteka roka za podnošenje prijava sprovodi izborni postupak, u kome sastavlјa spisak kandidata koji ispunjavaju uslove za imenovanje direktora i određuje raspored prema kojem će kandidati biti pozivani na razgovor. Kandidati koji ispunjavaju uslove za imenovanje direktora, biće blagovremeno obavešteni o terminu za razgovor telefonskim putem na kontakt brojeve koje navedu u svojim prijavama.

U izbornom postupku se vrši provera i ocena stručne osposoblјenosti, znanja i veština kandidata, i to: znanja iz oblasti rada Agencije za licenciranje stečajnih upravnika, stručne osposoblјenosti za uspešno obavlјanje poslova direktora i veštine komunikacije, rukovođenja, analitičkog rezonovanja i logičkog zaklјučivanja, kao i organizacione sposobnosti svakog kandidata, i to na osnovu uvida u podatke iz prijave i odgovore na pitanja koja se usmeno postavlјaju kandidatima (razgovor). Svim kandidatima se postavlјaju ista pitanja i po istom redosledu. Upravni odbor može u toku razgovora postaviti dodatna pitanja ako su neophodna dodatna objašnjenja ili obaveštenja.

Kandidati se ocenjuju ocenom od 1-3 po svim merilima koja se proveravaju, i to: ocenom 3, kada kandidat u potpunosti zadovolјava zahteve za imenovanje direktora, ocenom 2, kada delimično zadovolјava, i ocenom 1, kada ne zadovolјava zahteve za imenovanje direktora.

Rezultat kandidata dobija se tako što se izračunava prosečna vrednost ocena kojima je kandidat vrednovan.

Prosečna vrednost ocena računa se samo onom kandidatu koga je svaki član Upravnog odbora vrednovao ocenom 2 ili 3.

Ukoliko više kandidata ima jednak rezultat, prednost ima kandidat sa bolјim rezultatom na proveri znanja, a za slučaj da su kandidati jednako ocenjeni na proveri znanja, prednost ima kandidat sa bolјim rezultatom na proveri stručne osposoblјenosti. Ukoliko i nakon toga kandidati imaju jednak rezultat, Upravni odbor izabraće kandidata, imajući u vidu dužinu radnog iskustva na rukovodećim pozicijama u državnim organima i drugim institucijama kojima su poverena javna ovlašćenja.

Posle sprovedenog izbornog postupka Upravni odbor sastavlјa listu od najviše tri kandidata koji su u izbornom postupku postigli zahtevani rezultat i podnosi je Vladi Republike Srbije.

Direktora Agencije za licenciranje stečajnih upravnika imenuje Vlada Republike Srbije sa liste kandidata koju joj je podneo Upravni odbor.

Rešenje o imenovanju direktora Agencije za licenciranje stečajnih upravnika Vlada dostavlјa svim kandidatima koji su se prijavili na javni konkurs.

Direktor Agencije za licenciranje stečajnih upravnika imenuje se na period od 5 godina.

Ako nijedan kandidat nije postigao zahtevani rezultat, javni konkurs se ponavlјa, a kandidati obaveštavaju da javni konkurs nije uspeo.

Svi izrazi, pojmovi i termini koji su u ovom oglasu upotreblјeni u muškom rodu, odnose se bez diskriminacije i na osobe ženskog pola.